joelniklaus/EU_Wikipedias huggingface dataset:
Εθνικός Φορέας Κοινωνικής Ασφάλισης

Ο Εθνικός Φορέας Κοινωνικής Ασφάλισης (ΕΦΚΑ) είναι ο κύριος φορέας κοινωνικής ασφάλισης στην Ελλάδα. Αποτελεί τη συνένωση των φορέων κοινωνικής ασφάλισης που υπήρχαν στη χώρα πριν την 1 Ιανουαρίου 2017, ημερομηνία έναρξης λειτουργίας του νέου φορέα.

Στόχος δημιουργίας του ΕΦΚΑ είναι η ενοποίηση των προϋπαρχόντων φορέων κοινωνικής ασφάλισης και η απλοποίηση και ο εκσυγχρονισμός όλων των σχετικών ασφαλιστικών διαδικασιών. Στόχος είναι, επίσης, οι διάφορες συναλλαγές με τον πολίτη να πραγματοποιούνται πιο γρήγορα και αποτελεσματικά και με την πλήρη αξιοποίηση των νέων τεχνολογιών. Άλλοι στόχοι δημιουργίας του ΕΦΚΑ  είναι η εξοικονόμηση πόρων αλλά και η εξάλειψη της εισφοροδιαφυγής.

Ο ΕΦΚΑ δημιουργήθηκε μετά την ψήφιση του Ν. 4387/2016, οποίος τέθηκε σε ισχύ στις 13/05/2016 με έναρξη λειτουργίας του οργανισμού την 1η Ιανουαρίου 2017. Βρίσκεται υπό την εποπτεία του Υπουργείου Εργασίας και Κοινωνικών Υποθέσεων.

Εντασσόμενοι φορείς, κλάδοι, τομείς και λογαριασμοί στον ΕΦΚΑ 
Ο ΕΦΚΑ αποτελείται από ένα κλάδο κύριας ασφάλισης και λοιπών παροχών, στον οποίο εντάσσονται οι παρακάτω φορείς, με τους κλάδους, τομείς και λογαριασμούς τους ως εξής:

 Ίδρυμα Κοινωνικών Ασφαλίσεων – Ενιαίο Ταμείο Ασφάλισης Μισθωτών (ΙΚΑ – ΕΤΑΜ)
 Ενιαίο Ταμείο Ασφάλισης Προσωπικού Μέσων Μαζικής Ενημέρωσης (ΕΤΑΠ – ΜΜΕ)
 Οργανισμός Ασφάλισης Ελευθέρων Επαγγελματιών (ΟΑΕΕ)
 Οργανισμός Γεωργικών Ασφαλίσεων (ΟΓΑ), εκτός του Λογαριασμού Αγροτικής Εστίας
 Ναυτικό Απομαχικό Ταμείο (ΝΑΤ), συμπεριλαμβανομένου του Κεφαλαίου Δυτών και του Κεφαλαίου Ανεργίας − Ασθενείας Ναυτικών (ΚΑΑΝ).
 Ενιαίο  Ταμείο  Ασφάλισης  Τραπεζοϋπαλλήλων

Επικουρικά Ταμεία
 Ενιαίο Ταμείο Επικουρικής Ασφάλισης και Εφάπαξ Παροχών (ΕΤΕΑΕΠ)
 Ενιαίο  Ταμείο  Ανεξάρτητα  Απασχολουμένων  (ΕΤΑΑ)
 Ταμείο Ασφάλισης Υπαλλήλων Τραπεζών και Επιχειρήσεων Κοινής Ωφέλειας (ΤΑΥΤΕΚΩ)

Ανεξάρτητα Ταμεία
 Ταμείο Επαγγελματικής Ασφάλισης Υπαλλήλων Φαρμακευτικών Εργασιών (Τ.Ε.Α.Υ.Φ.Ε.)
 Μετοχικό Ταμείο Ναυτικού (ΜΤΝ)
 Μετοχικό Ταμείο Στρατού (ΜΤΣ)
 Μετοχικό Ταμείο Αεροπορίας (ΜΤΑ)

Στον κλάδο κύριας ασφάλισης και λοιπών παροχών περιέρχονται και οι εν γένει συνταξιοδοτικές αρμοδιότητες, οι οποίες ασκούνται κατά την έναρξη ισχύος του νόμου από τη Γενική Διεύθυνση Χορήγησης Συντάξεων Δημοσίου Τομέα της Γενικής Γραμματείας Δημοσιονομικής Πολιτικής του Υπουργείου Οικονομικών. Στον ως άνω κλάδο κύριας ασφάλισης και λοιπών παροχών του ΕΦΚΑ περιέρχονται και οι αρμοδιότητες των φορέων, κλάδων, τομέων και λογαριασμών πρόνοιας που δεν εντάσσονται σε αυτόν και αφορούν σε παροχές σε χρήμα.

Οργανόγραμμα του ΕΦΚΑ 
Το αρχικό οργανόγραμμα του ΕΦΚΑ περιελάμβανε έναν διοικητή και δύο υποδιοικητές.

Την 23η  Ιανουαρίου 2019 δημοσιεύθηκε στο ΦΕΚ υπ' αριθ 8,  το Προεδρικό Διάταγμα υπ' αριθ. 8  με τίτλο: Οργανισμός Ενιαίου Φορέα Κοινωνικής Ασφάλισης (ΕΦΚΑ) δηλαδή το Οργανόγραμμα του ΕΦΚΑ.

Διατελέσαντες διοικητές 
Από την έναρξη λειτουργίας του ΕΦΚΑ διοικητές έχουν διατελέσει οι εξής:

Παραπομπές 

Δημόσιοι ασφαλιστικοί οργανισμοί της Ελλάδας
Ίβιτσα Ίβουσιτς

Ο Ίβιτσα Ίβουσιτς (κροατικά: Ivica Ivušić, γενν. 1 Φεβρουαρίου 1995) είναι Κροάτης επαγγελματίας ποδοσφαιριστής, ο οποίος αγωνίζεται ως τερματοφύλακας στην ΝΚ Όσιγιεκ.  Από το 2009, έως και το 2015, υπήρξε μέλος των μικρών ομάδων της Εθνικής Κροατίας.

Γεννήθηκε στη Ριέκα, ξεκινώντας τα πρώτα του βήματα στην τοπική ομάδα, ΧΝΚ Ριέκα. Εκεί πέρασε μεγάλο μέρος της ερασιτεχνικής του καριέρας, έως το 2009, όπου πήρε μεταγραφή στις ακαδημίες της Ίντερ, με την οποία κιόλας ξεκίνησε την επαγγελματική του καριέρα, τη σεζόν 2014-15. Τη σεζόν αυτή είχε αγωνιστεί ως δανεικός στην ΑΚ Πράτο. Μεταξύ το 2015 και το 2018, αγωνίστηκε στην Πρβα Λίγκα, για την ΝΚ Ίστρα 1961, σε σχεδόν 45 αγώνες της διοργάνωσης.

Στατιστικά

Παραπομπές

Εξωτερικοί σύνδεσμοι
 
 HNS profile
 Ivica Ivušić στο transfermarkt.com

Κροάτες ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Κροατίας U14
Ποδοσφαιριστές Εθνικής Κροατίας Κ15
Ποδοσφαιριστές Εθνικής Κροατίας Κ16
Ποδοσφαιριστές Εθνικής Κροατίας Κ17
Ποδοσφαιριστές Εθνικής Κροατίας Κ19
Ποδοσφαιριστές Εθνικής Κροατίας Κ20
Ποδοσφαιριστές Ίντερ
Ποδοσφαιριστές ΑΚ Πράτο
Ποδοσφαιριστές ΝΚ Ίστρα 1961
Ποδοσφαιριστές Ολυμπιακού Πειραιώς
Ποδοσφαιριστές Σέριε Γ
Ποδοσφαιριστές ΝΚ Όσιγιεκ
Ράτσα-Λετσχούμι και Κβέμο Σβανέτι

Η Ράτσα-Λετσχούμι και Κβέμο Σβανέτι (γεωργιανά: რაჭა-ლეჩხუმი და ქვემო სვანეთი}}, Raç̇a-Leçxumi da Kvemo Svaneti) είναι μια περιφέρεια (μχάρε) στην βορειοδυτική Γεωργία που περιλαμβάνει τις ιστορικές επαρχίες Ράτσα, Λετσχούμι και Κβέμο Σβανέτι (Κάτω Σβανέτι). Καλύπτει έκταση 4.954 τ.χλμ. και έχει πληθυσμό 32.089 κατοίκων (απογραφή 2014), καθώς και ένα τμήμα της βορειοδυτικής Νότιας Οσσετίας, πάνω στο οποίο η Γεωργία δεν έχει καμία δικαιοδοσία και έλεγχο. Είναι η πιο αραιοκατοικημένη περιφέρεια της χώρας. Η πρωτεύουσα είναι το Αμπρολάουρι.

Η περιφέρεια αποτελείται από τέσσερις δήμους:

 Αμπρολάουρι
 Λεντέχι
 Όνι
 Τσαγκέρι

Γεωγραφία
Η περιφέρεια Ράτσα-Λετσχούμι και Κβέμο Σβανέτι διαπερνάται από δύο τμήματα βορειοανατολικής γραμμής ίσου γεωγραφικού πλάτους και μήκους. Οι ανατολικότερες περιοχές ελέγχονται από την Νότια Οσσετία.

Δείτε επίσης
 Ράτσα, ιστορική περιοχή που καταργήθηκε στα τέλη του 18ου αιώνα
 Υποδιαιρέσεις της Γεωργίας

Εξωτερικοί σύνδεσμοι
  svaneti.ru

Περιφέρειες της Γεωργίας (χώρας)
Βανέσα Αδαμοπούλου

Η Τρισεύγενη "Βανέσα" Αδαμοπούλου (γενν. 11 Δεκεμβρίου 1980) είναι Ελληνίδα τραγουδίστρια και ηθοποιός. Έγινε ευρύτερα γνωστή με το τραγούδι Πάνω στην τρέλα μου, που αποτελεί τη μουσική τίτλων της ταινίας Λούφα και παραλλαγή: Σειρήνες στο Αιγαιο. Ασχολείται με τη συγγραφή [[Ιστορικό μυθιστόρημα|ιστορικών μυθιστορημάτων.

Βιογραφικό 
Γεννήθηκε το 1980 στην Αθήνα και μεγάλωσε στα Βριλήσσια. Είναι απόφοιτη του τμήματος Ιστορίας και
Φιλοσοφίας της Επιστήμης του Εθνικού και Καποδιστριακού Πανεπιστημίου Αθηνών. Σπούδασε επίσης μουσική και τραγούδι, με το οποίο ασχολείται επαγγελματικά. Το πρώτο της άλμπουμ σημείωσε σημαντική επιτυχία, εντάσσοντας την στις αναγνωρίσιμες ερμηνεύτριες του χώρου. Έχει συνεργαστεί με γνωστούς καλλιτέχνες όπως ο Γιάννης Πάριος,ο ΛάκηςΠαπαδόπουλος κ.α. Έχει συμμετάσχει σε διάφορες θεατρικές παραστάσεις, όπως σε μιούζικαλ και σε παιδικές σκηνές, ενώ συμμετείχε ως διαγωνιζόμενη σε τηλεοπτικές εκπομπές φιλανθρωπικού χαρακτήρα.

Τα τελευταία χρόνια ασχολείται και με τη συγγραφή μυθιστορημάτων εποχής. Το πρώτο της έργο, με τίτλο Αθώοι στον έρωτα, κυκλοφόρησε το 2011, ενώ το δεύτερο Από ζάχαρη και αλάτι, το 2017. Έχει μεταφράσει και διασκευάσει έργα ξένων συγγραφέων, ένα εκ των οποίων έχει ανεβεί σε θεατρική σκηνή.. Το 2022 συνεργάζεται με τον τραγουδοποιό Λάκη Παπαδόπουλο σε δύο ντουέτα- διασκευές σε μουσική Γιώργου Κατσαρού που πρωτοτραγούδησε η Νανά Μούσχουρη. Πρόκειται για το "Μία μέρα ακόμη " και "Κοντέσα, κοντεσίνα". 
Την ίδια χρονιά διαγωνίζεται σε παγκόσμια φεστιβάλ ταινιών μικρού μήκους η μικρού μήκους "Λύκοι- Wolves" σε δικό της σενάριο και σκηνοθεσία Αντώνη Μόργκαν,όπου αποσπά δεκάδες βραβεία. 

Από το 2005-2020 ήταν ζευγάρι με τον ηθοποιό Ιωάννη Παπαζήση με τον οποίο έχουν ένα γιο, τον Ιάσονα (γενν. 2015).

Δισκογραφία

Άλμπουμ 
 2005, Λούφα και Παραλλαγή - Η μουσική και τα τραγούδια του Νίκου Περάκη, ‎CD-Άλμπουμ-Μουσική τίτλων, Epic
 2005, Βανέσα Αδαμοπούλου και οι Γιώτα 7 - Πάνω Στην Τρέλα Μου, CD-Single-Promo, Columbia
 2006, Θέλω ν΄ ακούσω την καρδιά σου, CD-Άλμπουμ, Sony BMG Music Entertainment-Columbia
 2006, Θέλω ν΄ ακούσω την καρδιά σου , CDr-Single-Promo-Smplr-Car, Sony BMG Music Entertainment
 2008, Μια στιγμή δυο ζωές, CDr-Single, Universal
 2009, 1 λεπτό, ‎CDr-Single,	APS Music

Φιλμογραφία

Τηλεόραση

Συγγραφή

Μυθιστορήματα

Βραβεύσεις

Παραπομπές

Εξωτερικοί σύνδεσμοι 
 
 

Ελληνίδες τραγουδίστριες
Νεοέλληνες λογοτέχνες
Ελληνίδες ηθοποιοί θεάτρου
Απόφοιτοι Εθνικού και Καποδιστριακού Πανεπιστημίου Αθηνών
Ελληνίδες συγγραφείς
Βασίλειος Μαλάμος

Ο Βασίλειος Κ. Μαλάμος (1909-1973) ήταν Έλληνας ιατρός, καθηγητής πανεπιστημίου και ακαδημαϊκός.

Βιογραφικά στοιχεία
Ο Β. Μαλάμος ήταν γιος ναυάρχου και εγγονός (από την πλευρά της μητέρας του) του καθηγητή της ιστορίας στο Πανεπιστήμιο Αθηνών Σπυρίδωνος Λάμπρου. Αμέσως μετά το τέλος του σχολείου μετέβη στη Γερμανία αποφασισμένος να σπουδάσει ιατρική. Πήρε το πτυχίο της ιατρικής με άριστα σε ηλικία μόλις 22 ετών από το Πανεπιστήμιο του Αμβούργου και το διδακτορικό του, επίσης με άριστα, από το ίδιο ίδρυμα. Το 1931-1932 ερεύνησε τις ασθένειες του αίματος, ενώ από το 1932 μέχρι το 1936 εργάσθηκε στην Παθολογική Κλινική της Ιατρικής Σχολής του Πανεπιστημίου 
του Αμβούργου, με συμμετοχή σε ερευνητικά προγράμματα για τις τροπικές ασθένειες. Το 1936, έγινε υφηγητής (Privatdozent) στην ίδια σχολή. Θέμα της διατριβής του επί υφηγεσία ήταν η κλινική διάγνωση και θεραπεία της ασθένειας καλά-αζάρ.

Σταδιοδρομία στην Ελλάδα
Το 1938 ο Μαλάμος επέστρεψε στην Ελλάδα και αναγορεύθηκε υφηγητής της Παθολογίας στην Ιατρική Σχολή του Πανεπιστημίου Αθηνών, όπου το 1947 εκλέχθηκε αναπληρωτής καθηγητής και το 1953 τακτικός καθηγητής, στην έδρα της Θεραπευτικής. Το 1970, τρία χρόνια πριν από τον θάνατό του, εκλέχθηκε τακτικό μέλος της Ακαδημίας Αθηνών.

Ο Βασίλειος Μαλάμος υπήρξε ο ιδρυτής και διευθυντής της Θεραπευτικής Κλινικής στο Νοσοκομείο «Αλεξάνδρα», αλλά και προσωπικός γιατρός του βασιλιά της Ελλάδας Παύλου (το 1948). Συνέγραψε σχετικά με τις έρευνές του έργα, όπως τα Λοιμώδεις νόσοι και Νόσοι του αίματος.

 Προς τιμή του η Ελληνική Εταιρία Εσωτερικής Παθολογίας θέσπισε και απονέμει το «Βραβείο Βασιλείου Μάλαμου».

Πηγές
 Το αντίστοιχο λήμμα στη Νέα Ελληνική Εγκυκλοπαίδεια «Χάρη Πάτση», τόμος 17, σελ. 278

Έλληνες παθολόγοι
Έλληνες νοσολόγοι
Έλληνες ιατροί του 20ου αιώνα
Μέλη της Ακαδημίας Αθηνών
Χαγιάτ Ταχρίρ αλ-Σαμ

Το Χαγιάτ Ταχρίρ αλ-Σαμ (Αραβικά: هيئة تحرير الشام, μεταγραφή: Hayʼat Taḥrīr al-Shām, μετάφραση "Οργανισμός για την Απελευθέρωση του Λεβάντε") είναι μια δραστήρια μαχητική τζιχαντιστική ομάδα που εμπλέκεται στον Συριακό εμφύλιο πόλεμο. Η ομάδα σχηματίστηκε στις 28 Ιανουαρίου 2017 ως μια συγχώνευση μεταξύ του Τζάμπχατ Φάτεχ αλ-Σαμ (πρώην Μέτωπο αλ-Νούσρα), του Μετώπου Ανσάρ αλ-Ντιν, του Τζαΐς αλ-Σούννα, του Λίουα αλ-Χακ και του Νουρ αλ-Ντιν αλ-Ζένγκι. Μετά την ανακοίνωση, προστέθηκαν και άλλες ομάδες και άτομα. Η συγχώνευση αυτή τη στιγμή είναι υπό τη διεύθυνση του Τζαμπχάτ Φατέχ αλ-Σαμ, αν και η ανώτατη διοίκηση αποτελείται από ηγέτες από άλλες ομάδες. Πολλές ομάδες και άτομα εξαφανίστηκαν από το Χαγιάτ Ταχρίρ αλ-Σαμ, αντιπροσωπεύοντας τα πιο συντηρητικά και τζιχαμτιστικά στοιχεία τους. Επί του παρόντος, αρκετοί αναλυτές και μέσα μαζικής ενημέρωσης εξακολουθούν να αναφέρονται στην ομάδα αυτή με τα προηγούμενα ονόματά της, το Μέτωπο αλ-Νούσρα ή το Τζαμπχάτ Φάτεχ αλ-Σαμ.

Παρά τη συγχώνευση, το Ταχρίρ αλ-Σαμ κατηγορείται ότι εργάζεται ως συριακό παρακλάδι της Αλ-Κάιντα σε συγκεκαλυμμένο επίπεδο. Ωστόσο, το Ταχρίρ αλ-Σαμ αρνήθηκε επισήμως να συμμετάσχει στην Αλ-Κάιντα και δήλωσε σε μια δήλωση ότι η ομάδα είναι "πλήρως ανεξάρτητη και δεν αντιπροσωπεύει κανένα ξένο σώμα ή οργάνωση". Επιπλέον, κάποιες παρατάξεις όπως η Νουρ αλ-Ντιν αλ-Ζενγκί, που ήταν μέρος της συγχώνευσης, υποστηρίχτηκαν κάποτε από τις ΗΠΑ. Έχει επίσης υποστηριχθεί ότι, παρά τον πρόσφατο σχηματισμό του Ταχρίρ αλ-Σαμ, η νέα ομάδα διατηρεί κρυφά έναν θεμελιώδη σύνδεσμο με την Αλ Κάιντα. Η Ρωσία ισχυρίζεται ότι το Ταχρίρ αλ-Σαμ συμμερίζεται το στόχο του Μετώπου Αλ-Νούσρα για να μετατρέψει τη Συρία σε ισλαμικό εμιράτο που θα την διαχειρίζεται η Αλ Κάιντα.

Από την αρχή του 2019 η παράταξη εξαπέλυε επιθέσεις εναντίον της Αντιπολίτευσης και άρχισε να κατακτεί εδάφη της.

Συρία
Ισλαμική τρομοκρατία
Ερνέστος Λουδοβίκος Α΄ της Σαξονίας-Μάινινγκεν

Ο Ερνέστος-Λουδοβίκος Α΄, γερμ. Ernst-Ludwig I (7 Οκτωβρίου 1672 - 24 Νοεμβρίου 1724) από τον Οίκο των Βέττιν ήταν δούκας της Σαξονίας-Μάινινγκεν (1706-1724).

Βιογραφία
Ήταν ο πρωτότοκος γιος του Ερνέστου-Λουδοβίκου Α΄ δούκα της Σαξονίας-Μάινινγκεν και της Μαρίας-Χέντβιχ, κόρης του Γεωργίου Β΄ λαντγκράβου της Σαξονίας-Ντάρμστατ.

Οικογένεια
Νυμφεύτηκε πρώτα το 1704 την εξαδέλφη του Δωροθέα-Μαρία των Βέττιν, κόρη του Φρειδερίκου Α΄ δούκα της Σαξονίας-Γκότα-Άλτενμπουργκ και είχε τέκνα:
 Ιωσήφ-Βερνάρδος 1706-1724, απεβίωσε 18 ετών.
 Ερνέστος-Λουδοβίκος Β΄ 1709-1729, δούκας της Σαξονίας-Μάινινγκεν.
 Λουίζα-Δωροθέα 1710-1767, παντρεύτηκε τον Φρειδερίκο Γ΄ δούκα της Σαξονίας-Γκότα-Άλτενμπουργκ.
 Κάρολος-Φρειδερίκος 1712-1743, δούκας της Σαξονίας-Μάινινγκεν.
 Φρειδερίκος-Αύγουστος 1707, απεβ. νήπιο.

Το 1713 απεβίωσε η Δωροθέα-Μαρία και ο Ερνέστος-Λουδοβίκος Α΄ έκανε το 1714 δεύτερο γάμο με την Ελισάβετ-Σοφία των Χοεντσόλερν, κόρη του Φρειδερίκου-Γουλιέλμου εκλέκτορα του Βρανδεμβούργου. Δεν απέκτησαν απογόνους.

Οίκος των Βέττιν
Ερνέστος Λουδοβίκος Β΄ της Σαξονίας-Μάινινγκεν

Ο Ερνέστος-Λουδοβίκος Β΄, γερμ. Ernst-Ludwig II (8 Αυγούστου 1709 - 24 Φεβρουαρίου 1729) από τον Οίκο των Βέττιν ήταν δούκας της Σαξονίας-Μάινινγκεν (1724-1729).

Βιογραφία
Ήταν ο δευτερότοκος γιος του Ερνέστου-Λουδοβίκου Α΄ δούκα της Σαξονίας-Μάινινγκεν και της Δωροθέας-Μαρίας των Βέττιν, κόρης του Φρειδερίκου Α΄ δούκα της Σαξονίας-Γκότα-Άλτενμπουργκ.

Το 1729 απεβίωσε στο Μάινινγκεν σε ηλικία 20 ετών, άγαμος. Τον διαδέχθηκε ο νεότερος αδελφός του Κάρολος-Φρειδερίκος.

Πηγές
 Hannelore Schneider: Das Herzogtum Sachsen-Meiningen unter seinen ersten Herzögen. In: Verona Gerasch (Red.): Beiträge zum Kolloquium: 300 Jahre Schloss Elisabethenburg (= Südthüringer Forschungen. Bd. 27, ISSN 0585-8720). Staatliche Museen, Meiningen 1994, S. 12–19.
 Ludwig Hertel: Meiningische Geschichte von 1680 bis zur Gegenwart (= Schriften des Vereins für Sachsen-Meiningische Geschichte und Landeskunde. Heft 47, ZDB-ID 513329-4 = Neue Landeskunde des Herzogtums Sachsen-Meiningen. Heft 10). Gadow & Sohn, Hildburghausen 1904, Digitalisat.

Οίκος των Βέττιν
Βερνάρδος Β΄ της Σαξονίας-Μάινινγκεν

Ο Βερνάρδος Β΄, γερμ. Bernhard II (17 Δεκεμβρίου 1800 - 3 Δεκεμβρίου 1882) από τον Οίκο των Βέττιν ήταν δούκας της Σαξονίας-Μάινινγκεν (1803-1866).

Βιογραφία
Ήταν ο μόνος γιος του Γεωργίου Α΄ δούκα της Σαξονίας-Μάινινγκεν και της Λουίζας-Ελεονόρας, κόρης του Χριστιανού-Αλβέρτου πρίγκιπα του Χόενλοε-Λάννγκενμπουρκ.

Το 1882 απεβίωσε στο Μάινινγκεν σε ηλικία 82 ετών. Τον διαδέχθηκε ο μόνος γιος του Γεώργιος Β΄.

Οικογένεια
Νυμφεύτηκε το 1825 με τη Μαρία-Φρειδερίκη, κόρη του Γουλιέλμου Β΄ εκλέκτορα της Έσσης και είχε τέκνα:
 Γεώργιος Β΄ 1826-1914, δούκας της Σαξονίας-Μάινινγκεν.
 Αυγούστα 1843-1919, παντρεύτηκε τον Μαυρίκιο των Βέττιν δούκα της Σαξονίας-Άλτενμπουργκ.

Πηγές
 Andrea Jakob, Meininger Museen: Herzog Georg I. von Sachsen-Meiningen - Ein Präzedenzfall für den aufgeklärten Absolutismus 2005, Südthüringer Forschungen Heft 33, ISBN 3-910114-06-7

Αναφορές

Οίκος των Βέττιν
Γεώργιος Β΄ της Σαξονίας-Μάινινγκεν

Ο Γεώργιος Β΄, γερμ. Georg II (2 Απριλίου 1826 - 25 Ιουνίου 1914) από τον Οίκο των Βέττιν ήταν δούκας της Σαξονίας-Μάινινγκεν (1866-1914).

Βιογραφία
Ήταν ο μόνος γιος του Βερνάρδου Β΄ δούκα της Σαξονίας-Μάινινγκεν και της Μαρίας-Φρειδερίκης, κόρης του Γουλιέλμου Β΄ εκλέκτορα της Έσσης.

Το 1914 απεβίωσε στα Λουτρά (Μπατ) Βίλντουνγκεν σε ηλικία 88 ετών και τον διαδέχθηκε ο πρωτότοκος γιος του Βερνάρδος Γ΄.

Οικογένεια
Νυμφεύτηκε πρώτα το 1850 την Καρλόττα των Χοεντσόλερν, κόρη του Αλβέρτου πρίγκιπα της Πρωσίας και είχε τέκνα:
 Βερνάρδος Γ΄ 1851-1928, δούκας της Σαξονίας-Μάινινγκεν.
 Μαρία-Ελισάβετ 1853-1923.
 Γεώργιος-Αλβέρτος 1852-1855 απεβ. 3 ετών, ένας γιος 1855 απεβ. μία ημέρα μετά τη γέννησή του.

Το 1855 απεβίωσε η Καρλόττα και ο Γεώργιος Γ΄ έκανε το 1858 δεύτερο γάμο με τη 2η εξαδέλφη του Φεοντόρα, κόρη του Ερνέστου Α΄ πρίγκιπα του Χοενλόε-Λάνγκενμπουρκ και είχε τέκνα:
 Ερνέστος 1859-1941, πρίγκιπας της Σαξονίας-Μάινινγκεν.
 Φρειδερίκος 1861-1914, πρίγκιπας της Σαξονίας-Μάινινγκεν.
 Βίκτωρ 1865, απεβ. τρεις ημέρες μετά τη γέννησή του.

Το 1872 απεβίωσε η Καρλόττα και ο Γεώργιος Γ΄ έκανε τρίτο γάμο με την Έλλεν Φραντς, πρώην ηθοποιό. Ο γάμος ήταν μοργανατικός και της δόθηκε ο τίτλος της βαρόνης φον Χόλντμπουρκ· δεν απέκτησαν απογόνους.

Υποσημειώσεις

Πηγές
 Eckersley, M. (1995). It's All a Matter of Style – Naturalistic Theatre Forms. Melbourne: Mask. Drama Victoria.
 Koller, Ann Marie (1984). The Theater Duke: George II of Saxe-Meiningen and the German Stage. Stanford University Press. ISBN 0-8047-1196-8.

Οίκος των Βέττιν
Βορειοατλαντικό Συμβούλιο

Το Βορειοατλαντικό Συμβούλιο είναι το κύριο όργανο λήψης πολιτικών αποφάσεων στο πλαίσιο του ΝΑΤΟ. Επιτηρεί την πολιτική και στρατιωτική διαδικασία που σχετίζεται με ζητήματα ασφαλείας που επηρεάζουν ολόκληρη τη Συμμαχία. Συγκεντρώνει εκπροσώπους κάθε χώρας-μέλους για να συζητήσει θέματα πολιτικής ή λειτουργίας που απαιτούν συλλογικές αποφάσεις, παρέχοντας ένα φόρουμ για ευρείες διαβουλεύσεις μεταξύ των μελών για όλα τα θέματα που αφορούν την ειρήνη και την ασφάλειά τους.

Επισημάνσεις
 Το Βορειοατλαντικό Συμβούλιο (NAC) είναι το κύριο όργανο λήψης πολιτικών αποφάσεων στο πλαίσιο του ΝΑΤΟ και είναι η τελική εξουσία στο κεφάλι ενός δικτύου επιτροπών.
 Οι συζητήσεις και οι αποφάσεις της NAC καλύπτουν όλες τις πτυχές των δραστηριοτήτων του Οργανισμού και συχνά βασίζονται σε εκθέσεις και συστάσεις που καταρτίζονται από υποεπιτροπές, κατόπιν αιτήματος του Συμβουλίου.
 Η Ομάδα Πυρηνικού Προγραμματισμού έχει παρόμοια εξουσία με το NAC, αλλά μόνο για θέματα που εμπίπτουν στο συγκεκριμένο τομέα αρμοδιότητάς του, δηλαδή για τις πυρηνικές πολιτικές, τις διαδικασίες σχεδιασμού και διαβούλευσης.
 Οι πολιτικές που αποφασίστηκαν στο NAC είναι η έκφραση της συλλογικής βούλησης όλων των χωρών μελών της Συμμαχίας, καθώς οι αποφάσεις λαμβάνονται με βάση την ομοφωνία και την κοινή συμφωνία.
 Ο Γενικός Γραμματέας προεδρεύει του NAC και οι αποφάσεις του έχουν το ίδιο καθεστώς και ισχύ σε οποιοδήποτε επίπεδο συναντά.
 Ήταν το μοναδικό όργανο που καθιερώθηκε από τη Συνθήκη του Βόρειου Ατλαντικού (άρθρο 9) το 1949 και το μόνο που είχε την εξουσία να συστήσει επικουρικά όργανα.

Πηγές

ΝΑΤΟ
Πάνος Κόκκας

Ο Πάνος Κόκκας (Θεσσαλονίκη, 1919 - Αθήνα, 1974) ήταν Έλληνας δημοσιογράφος και εκδότης της εφημερίδας Ελευθερία που διαδραμάτισε πρωτεύοντα ρόλο κατά τη διάρκεια του Ανένδοτου Αγώνα και εν συνεχεία της Αποστασίας του 1965.

Βιογραφικά στοιχεία
Γεννήθηκε στη Θεσσαλονίκη και σπούδασε νομικά στο Πανεπιστήμιο Αθηνών. Άσκησε τη δικηγορία στην πρωτεύουσα. Ίδρυσε την εφημερίδα Ελευθερία, την έκδοση της οποίας συνέχισε παράνομα με το όνομα Μάχη (το όνομα της μητέρας του) κατά τη διάρκεια της γερμανικής κατοχής. Πέραν αυτής, εξέδιδε και το Ραδιοφωνικόν Δελτίον.     

Το 1944 κατέφυγε στην Αίγυπτο προκειμένου να διαφύγει της συλλήψεώς του από τις γερμανικές αρχές. Με την επιστροφή του στην Ελλάδα συνέχισε την έκδοση της εφημερίδας μέχρι και την εκδήλωση του πραξικοπήματος της 21ης Απριλίου, οπότε και διέκοψε οριστικά την έκδοσή της.

Η εφημερίδα αντιπροσώπευε τον κεντρώο χώρο και αποτέλεσε μια από τις σημαντικότερες εφημερίδες της εποχής. Παράλληλα ο ίδιος ο Κόκκας διαδραμάτισε πρωταγωνιστικό ρόλο στις παρασκηνιακές διεργασίες της εποχής. Υποστηρίζεται ότι σε αυτόν οφείλεται η ιδέα του Ανένδοτου Αγώνα ενώ στα γραφεία της εφημερίδας του λαμβάνονταν οι αποφάσεις σχετικά με την στρατηγική που έπρεπε να ακολουθηθεί. Κατά τα γεγονότα της αποστασίας υποστήριξε τους αποστάτες και τις κυβερνήσεις που ακολούθησαν.

Υπήρξε στενός φίλος του Κωνσταντίνου Μητσοτάκη. 

Έπειτα από την εγκαθίδρυση της δικτατορίας στην Ελλάδα, ο δημοσιογράφος έφυγε από τη χώρα και παρέμεινε στο εξωτερικό (στο Παρίσι) μέχρι την αμνηστία του 1973.

Ο Κόκκας προσβλήθηκε από καρκίνο των πνευμόνων και για έναν μήνα εισήχθη σε νοσοκομείο του Λονδίνου για θεραπεία. Μετά την επιστροφή του στην ελληνική πρωτεύουσα απεβίωσε στις 26 Ιουνίου 1974. Η κηδεία του τελέστηκε από τον Μητροπολιτικό Ναό των Αθηνών, χοροστατούντος του Αρχιεπισκόπου Σεραφείμ και η ταφή του έγινε στους Δελφούς όπως ήταν η επιθυμία του.

Έργα

Μελέτες 
 "Ιερολογία του γάμου"
 "Τιμαριθμική ρήτρα"

Παραπομπές

Βιβλιογραφία

 Χρήστος Χρηστίδης, «Ο λόγος ενός πρωταγωνιστή: προσεγγίζοντας την περίοδο 1964-1968 μέσα από μία επιστολή του Πάνου Β. Κόκκα», Κλειώ, 4 (2007), σελ. 139-158

Εξωτερικοί σύνδεσμοι 
Πάνος Κόκκας στον Πανδέκτη, του Εθνικού Ιδρύματος Ερευνών

 Έλληνες εκδότες
Μπορσαλίνο (ταινία)

Το Μπορσαλίνο (Γαλλικά: Borsalino) είναι μια δραματικής περιπέτεια του 1970 γαλλοιταλικής παραγωγής. Η σκηνοθεσία είναι του Ζακ Ντερέ και το σενάριο του Κλωντ Σωτέ βασισμένο στην νουβέλα του Ευγένιου Σακομάνο "The Bandits of Marseilles" (Οι ληστές της Μασσαλίας). Πρωταγωνιστούν οι Αλέν Ντελόν, Ζαν Πολ Μπελμοντό και Καθρίν Ροβέλ.

Υπόθεση   
Μασσαλία 1930. Ένας μικροκακοποιός ονόματι Ροκ Σιφρέντι αποφυλακίζεται (Αλέν Ντελόν) και ψάχνει να βρει την κοπέλα του, την Λόλα (Καθρίν Ροβέλ). Την βρίσκει να είναι με έναν άλλο κακοποιό, τον Φρανσουά Καπελά (Ζαν Πολ Μπελμοντό). Οι δύο άντρες πιάνονται στα χέρια για χάρη της Λόλας αλλά τελικά συμφιλιωνόνται και αρχίζουν να συνεργάζονται σε διάφορες κομπίνες. Ξεκινάνε με στημένες ιπποδρομίες  όπου γνωρίζουν και τον δικηγόρο Ριναλντί που εκπροσωπεί τους Μορέλο και Πολί, τους δύο γκάνγκστερ που ελέγχουν τις παράνομες δραστηριότητες της Μασσαλίας. Η τυχαία γνωριμία του Καπέλα με την Ζιννέτ (Νικόλ Καλφάν), την φιλενάδα του Πολί και μετέπειτα η δολοφονία της, θα βάλει τον Καπέλα και τον Σινφρέντι σε πόλεμο για να πάρουν εκδίκηση αλλά και για να γίνουν και οι ίδιοι τα Αφεντικά της πόλης. Η δολοφονία του Ριναλντί από τον Χορευτή, θα βάλει και την αστυνομία στα  πόδια τους αλλά και την μεταξύ τους διχόνοια, κατηγορόντας ο ενας τον άλλο για την δολοφονία του Ριναλντί.Αφού  καταλαβαίνουν οτι ήταν παγίδα του Μορέλο και του Χορευτή τότε τους σκοτώνουν και γινόνται πλέον τα αφεντικά της Μασσαλίας. Στο τέλος η δολοφονία του Καπέλα από άγνωστους γκανγκστέρς θα αναγκάσει τον Σιφρέντι να φύγει απο την Μασσαλία.

Διανομή ρόλων 
Αλέν Ντελόν ως Ροκ Σινφρέντι 
Ζαν Πολ Μπελμοντό ως Φρανσούα Καπέλα
Καθρίν Ροβέλ ως Λόλα
Αρνόλντο Φοα ως Μορέλο
Νικόλ Καλφάν ως Ζιννέτ
Μισέλ Μπουκέ ως Δικηγόρος Ριναλντί
Κορίν Μαρσάντ ως Κυρία Ριναλντί
Κριστιάν Ντε Τιλέρ ως Χορευτής
Αντρέ Μπολέ ως Πολί
Φρανσούα Κριστόφ ως Σιμόν Εσκαργκέλ
Ντανιέλ Ιβερνέλ ως Επιθεωρτής Φαντί

Υποδοχή

Κριτικές 
Ο Ντέιβ Κερ του Chicago Reader στην κριτική του για την ταινία που δημοσιεύθηκε στις 26 Οκτωβρίου του 1985 αναφέρει πως: «Μια γαλλική γκανγκστερική ταινία, ωστόσο, όπως υποδηλώνει ο τίτλος, η εστίαση είναι περισσότερο στην ανδρική μόδα της φανταστικής δεκαετίας του '30 παρά στους πυροβολισμούς. Ο Ζαν Πολ Μπελμοντό και ο Αλέν Ντελόν είναι δύο φίλοι της νεαρής ηλικίας που ανεβαίνουν στην κορυφή του υποκόσμου της Μασσαλίας. Η σκηνοθεσία του Ζακ Ντερέ είναι ελαφριά και αστεία, με περιστασιακές αναλαμπές υπαρξιακής βίας.»

Βραβεία & υποψηφιότητες

Παραπομπές

Εξωτερικοί σύνδεσμοι  
 Το  

Γαλλικές αστυνομικές θρίλερ ταινίες
Γαλλικές ταινίες
Ταινίες σε σκηνοθεσία Ζακ Ντερέ
Γαλλόφωνες ταινίες
Ταινίες με μουσική σύνθεση Κλοντ Μπολίνγκ
Ταινίες του 1970
Ταινίες γυρισμένες στη Μασσαλία
Ταινίες σε παραγωγή Αλέν Ντελόν
Ταινίες που συσχετίζονται με το οργανωμένο έγκλημα στη Γαλλία
Ταινίες τοποθετημένες στη Μασσαλία
Γεώργιος της Σαξονίας-Άλτενμπουργκ

Ο Γεώργιος (γερμ. Georg, 24 Ιουλίου 1796 - 3 Αυγούστου 1853) από τον Οίκο των Βέττιν ήταν δούκας του Άλτενμπουργκ (1848-1853).

Βιογραφία
Ο Γεώργιος Κάρολος Φρειδερίκος Φραγκίσκος ήταν ο δευτερότοκος γιος του Φρειδερίκου της Σαξονίας-Άλτενμπουργκ και της Καρλόττας Γεωργίνας, κόρης του Καρόλου Β΄ του Μεκλεμβούργου-Στρέλιτς.

Το 1853 απεβίωσε στο Χούμμελσχαϊν της Θουριγγίας σε ηλικία 57 ετών.

Οικογένεια
Νυμφεύτηκε το 1825 τη Μαρία Λουίζα, κόρη του Φρειδερίκου Λουδοβίκου του Μεκλεμβούργου-Σβερίν, και είχε τέκνα:
 Ερνέστος Α΄ (1826-1908), Δούκας της Σαξονίας-Άλτενμπουργκ.
 Αλβέρτος Φρειδερίκος Αύγουστος Βερτράνδος Λουδοβίκος Αντώνιος Κάρολος Γουσταύος Εδουάρδος (1827-1835).
 Μαυρίκιος (1829-1907), Πρίγκιπας της Σαξονίας-Άλτενμπουργκ.

Πηγές
 Heinrich Ferdinand Schoeppl: Die Herzoge von Sachsen-Altenburg. (Das Herzogliche Haus von Sachsen-Altenburg; Bd. 1). Altenburger Verlag, Altenburg 1992 (Nachdr. d. Ausg. Bozen 1917).
 Rudolf Armin Human: Chronik der Stadt Hildburghausen. Verlag Frankenschwelle, Hildburghausen 1999, ISBN 3-86180-082-9 (Nachdr. d. Ausg. Hildburghausen 1886).

Παραπομπές

Οίκος των Βέττιν
Ερνέστος Α΄ της Σαξονίας-Άλτενμπουργκ

Ο Ερνέστος Α΄, γερμ. Ernst I (16 Σεπτεμβρίου 1826 - 7 Φεβρουαρίου 1908) από τον Οίκο των Βέττιν ήταν δούκας της Σαξονίας-Άλτενμπουργκ (1853-1908).

Βιογραφία
Ήταν ο πρωτότοκος γιος του Γεωργίου δούκα της Σαξονίας-Άλτενμπουργκ και της Μαρίας-Λουίζας, κόρης του Φρειδερίκου-Λουδοβίκου διαδόχου του Μεκλεμβούργου-Σβερίν.

Το 1908 απεβίωσε στο Άλτενμπουργκ σε ηλικία 82 ετών. Τον διαδέχθηκε ο ανιψιός του Ερνέστος Β΄.

Οικογένεια
Νυμφεύτηκε το 1853 την Αγνή, κόρη του Λεοπόλδου Δ΄ δούκα του Άνχαλτ και είχε τέκνο:
 Μαρία 1854-1898, παντρεύτηκε τον Αλβέρτο των Χοεντσόλερν πρίγκιπα της Πρωσίας.
 Γεώργιος-Λεοπόλδος-Ερνέστος-Ιωσήφ-Αλέξανδρος-Φρειδερίκος-Λουδοβίκος-Ιωάννης-Αλβέρτος 1856, απεβ. νήπιο.

Πηγές
 "Duchess of Saxe-Altenburg Dead". New York Times. 24 October 1897.

Παραπομπές 

Οίκος των Βέττιν
Μαυρίκιος της Σαξονίας-Άλτενμπουργκ

Ο Μαυρίκιος, γερμ. Moritz (24 Οκτωβρίου 1829 - 13 Μαΐου 1907) από τον Οίκο των Βέττιν ήταν πρίγκιπας της Σαξονίας-Άλτενμπουργκ.

Βιογραφία
Ήταν ο δευτερότοκος γιος του Γεωργίου δούκα της Σαξονίας-Άλτενμπουργκ και της Μαρίας-Λουίζας, κόρης του Φρειδερίκου-Λουδοβίκου διαδόχου του Μεκλεμβούργου-Σβερίν.

Το 1907 απεβίωσε στο Άρκο του Τυρόλου σε ηλικία 78 ετών. Τον διαδέχθηκε ο μόνος γιος του Ερνέστος Β΄.

Οικογένεια
Νυμφεύτηκε το 1862 με την Αυγούστα των Βέττιν, κόρη του Βερνάρδου Β΄ δούκα της Σαξονίας-Μάινινγεν και είχε τέκνα:
 Μαρία-Άννα 1864-1918, παντρεύτηκε τον Γεώργιο πρίγκιπα του Σάουμμπουρκ-Λίππε.
 Ελισάβετ 1865-1927, παντρεύτηκε τον Κωνσταντίνο Κωνσταντίνοβιτς των Σ.Χ.Γκόττορπ μεγάλο δούκα της Ρωσίας (αδελφό της Όλγας, συζύγου του Γεωργίου Α΄ της Ελλάδας).
 Ερνέστος Β΄ 1871-1955, δούκας της Σαξονίας-Άλτενμπουργκ.
 Λουίζα-Καρλόττα 1873-1953, παντρεύτηκε τον Εδουάρδο δούκα του Άνχαλτ.
 Μαργαρίτα-Μαρία-Αγνή-Αδελαΐδα-Καρολίνα-Φρειδερίκη 1867-1882, απεβ. 15 ετών.

Πηγές
 Heinrich Ferdinand Schoeppl: Die Herzoge von Sachsen-Altenburg. (Das Herzogliche Haus von Sachsen-Altenburg; Bd. 1). Altenburger Verlag, Altenburg 1992 (Nachdr. d. Ausg. Bozen 1917).

Παραπομπές 

Οίκος των Βέττιν
Γεώργιος Μαυρίκιος της Σαξονίας-Άλτενμπουργκ

Ο Γεώργιος-Μαυρίκιος, γερμ. Georg-Moritz (13 Μαΐου 1900 - 13 Φεβρουαρίου 1991) από τον Οίκο των Βέττιν ήταν διάδοχος και τιτουλάριος δούκας της Σαξονίας-Άλτενμπουργκ (1955-1991).

Βιογραφία
Ήταν ο πρωτότοκος γιος του Ερνέστου Β΄ δούκα της Σαξονίας-Άλτενμπουργκ και της Αδελαΐδας, κόρης του Γουλιέλμου πρίγκιπα του Σάουμπουργκ-Λίππε.

Το 1991 απεβίωσε στο Ρέντσμπουργκ του Σλέσβιχ-Χόλσταϊν σε ηλικία 91 ετών, άγαμος. Ήταν ο τελευταίος άρρην απόγονος του κλάδου Χίλντμπουργκχαουζεν-Άλτενμπουργκ.

Πηγές
 Dokumentation: Ein Abend für Rolf Seelmann-Eggebert. NDR 4. February 2012.

Αναφορές

Οίκος των Βέττιν
Ερνέστος Β΄ της Σαξονίας-Άλτενμπουργκ

Ο Ερνέστος Β΄, γερμ. Ernst II (31 Αυγούστου 1871 - 22 Μαρτίου 1955) από τον Οίκο των Βέττιν ήταν δούκας της Σαξονίας-Άλτενμπουργκ (1908-1918).

Βιογραφία
Ήταν ο μόνος γιος του Μαυρικίου πρίγκιπα της Σαξονίας-Άλτενμπουργκ και της Αυγούστας των Βέττιν, κόρης του Βερνάρδου Β΄ δούκα της Σαξονίας-Μάινινγκεν.

Το 1955 απεβίωσε στο κάστρο Φρέλιχε Βήντερκουνφτ στο Τρόκενμπορν-Βόλφερσντορφ της Θουριγγίας σε ηλικία 84 ετών. Τον διαδέχθηκε ο πρωτότοκος γιος του Γεώργιος-Μαυρίκιος.

Οικογένεια
Νυμφεύτηκε πρώτα το 1898 την Αδελαΐδα, κόρη του Γουλιέλμου πρίγκιπα του Σάουμπουρκ-Λίππε και είχε τέκνα:
 Καρλόττα 1899-1989, παντρεύτηκε τον Σιγισμούνδο των Χοεντσόλερν πρίγκιπα της Πρωσίας.
 Γεώργιος-Μαυρίκιος 1900-1991, πρίγκιπας της Σαξονίας-Άλτενμπουργκ.
 Ελισάβετ-Καρόλα 1903-1991.
 Φρειδερίκος-Ερνέστος 1905-1985.

Πηγές
 Ernst Klee: Das Kulturlexikon zum Dritten Reich. Wer war was vor und nach 1945. S. Fischer, Frankfurt am Main 2007, S.505.

Παραπομπές 

Οίκος των Βέττιν
Ιωάννης Διάκος

Ο Ιωάννης Διάκος ήταν Έλληνας πολιτικός.

Βιογραφικά στοιχεία 

Ήταν δημοσιογράφος και εκδότης της εφημερίδας υπό τον τίτλο "Εφημερίς των Ελλήνων".

Μετά την εγκαθίδρυση της δικτατορίας της 4ης Αυγούστου τοποθετήθηκε ως ιδιαίτερος γραμματέας του Ιωάννη Μεταξά ενώ παράλληλα λειτούργησε και ως ο εξ απορρήτων σύμβουλός του δίνοντας το παρόν σε όλα τα υπουργικά συμβούλια  Συγκρούστηκε σφοδρά με τον Θεόδωρο Σκυλακάκη με αποτέλεσμα την παραίτησή και την εξορία του τελευταίου αλλά και του Αλέξανδρου Παπαχελά. Τον Απρίλιο του 1941 διέφυγε στην Αλεξάνδρεια.

Μετά την επιστροφή του στην Ελλάδα αναμείχθηκε ξανά στις πολιτικές εξελίξεις. Υπήρξε στενός σύμβουλος του Αλέξανδρου Παπάγου κατά την διακυβέρνηση του τελευταίου ενώ θεωρείται ότι διατηρούσε ισχυρά ερείσματα εντός του Ελληνικού Συναγερμού.

Παραπομπές 

 Έλληνες πολιτικοί
Ιωσήφ της Σαξονίας-Χιλντμπουργκχάουζεν

O Ιωσήφ (γερμ. Joseph, 5 Οκτωβρίου 1702 - 2 Ιανουαρίου 1787) από τον Οίκο των Βέττιν ήταν πρίγκιπας της Σαξονίας-Χιλντμπουργκχάουζεν.

Βιογραφία
Ο Ιωσήφ Μαρία Φρειδερίκος Γουλιέλμος ήταν ο δευτερότοκος γιος του Ερνέστου της Σαξονίας-Χιλντμπουργκχάουζεν και της Σοφίας Ερριέττας, κόρης του Γεωργίου Φρειδερίκου του Βάλντεκ.

Το 1787 απεβίωσε στο Χιλντμπουργκχάουζεν σε ηλικία 85 ετών.

Οικογένεια
Νυμφεύτηκε το 1738 τη Μαρία Άννα Βικτώρια της Σαβοΐας, κόρη του Λουδοβίκου Θωμά, Κόμη του Σουασόν. Το 1752 διαζεύχθηκαν.

Πηγές
 Rudolf Armin Human, Chronik der Stadt Hildburghausen, Hildburghausen, 1886
 Heinrich Ferdinand Schoeppl, Die Herzoge von Sachsen-Altenburg, Bozen, 1917, Neudruck Altenburg, 1992.
 Johann Samuel Ersch, Allgemeine Encyclopädie der Wissenschaften und Künste, p. 300. (Digitalisat)

Οίκος των Βέττιν
Ευγένιος της Σαξονίας-Χιλντμπουργκχάουζεν

Ο Ευγένιος, γερμ. Eugene (8 Οκτωβρίου 1730 - 4 Δεκεμβρίου 1795) από τον Οίκο των Βέττιν ήταν πρίγκιπας της Σαξονίας-Χιλντμπουργκχάουζεν.

Βιογραφία
Ήταν ο δευτερότοκος γιος του Ερνέστου Φρειδερίκου Β΄, δούκα της Σαξονίας-Χιλντμπουργκχάουζεν και της Καρολίνας, κόρης του Φιλίππου-Καρόλου κόμη του Έρμπαχ-Φύρστεναου.

Το 1795 απεβίωσε στο Χίλντμπουργκχαουζεν σε ηλικία 65 ετών.

Οικογένεια
Νυμφεύτηκε το 1778 την ανιψιά του Καρολίνα των Βέττιν, κόρη του Ερνέστου Φρειδερίκου Γ΄, δούκα της Σαξονίας-Χιλντμπουργκχάουζεν· δεν απέκτησαν απογόνους.

Πηγές
 Heinrich Ferdinand Schoeppl: Die Herzoge von Sachsen-Altenburg, Bozen, 1917, reprinted Altenburg, 1992
 Dr. Rudolf Armin Human: Chronik der Stadt Hildburghausen, Hildburghausen, 1886

Οίκος των Βέττιν
Κένταυρος Βριλησσίων

Ο Κένταυρος Π.Α.Ο.Β. (Κοινώς: Κένταυρος Βριλησσίων) (Ολογράφως: Ποδοσφαιρικός Αθλητικός Όμιλος Βριλησσίων "Κένταυρος") είναι πρότυπο σχολείο ποδοσφαίρου και ποδοσφαιρικός όμιλος με έδρα τον δήμο Βριλησσίων, Αθήνα. Δημιουργήθηκε στις αρχές του 2003 και αγωνίζεται στην Α' κατηγορία Αθηνών.

Φιλοσοφία 
Η ακαδημία του συλλόγου έχει πρωταρχικό στόχο την προσέλκυση, όσο το δυνατόν περισσότερων παιδιών στο Ποδόσφαιρο. Σήμερα απαριθμεί 250 παιδιά και ο στόχος είναι στο άμεσο μέλλον να υπερβεί τα 300. Ο δευτερεύον στόχος είναι η ανάπτυξη νέων, ταλαντούχων ποδοσφαιριστών.

Η Σημασία του Ονόματος "ΚΕΝΤΑΥΡΟΣ" 
Δόθηκε η επωνυμία «ΚΕΝΤΑΥΡΟΣ» σηματοδοτώντας μέσω του μυθικού αυτού προσώπου τους στόχους μας, τη φιλοσοφία μας. Ο συνδυασμός της ταχύτητας και της δύναμης του αλόγου με τη σοφία, το πνεύμα και την ωριμότητα του ανθρώπου είναι ο στόχος του συλλόγου.

Ιστορία

Η Αρχή του Συλλόγου 
Το φθινόπωρο του 2002 μία παρέα 29 ανθρώπων με κοινά γνωρίσματα, σκέψεις, προβληματισμούς αλλά και αγωνία για το μέλλον των παιδιών τους, συναντήθηκαν σε ένα μικρό γηπεδάκι (5Χ5) της περιοχής Σισμανογλείου.

Με τη σκέψη ότι με τον Αθλητισμό και συγκεκριμένα με Ποδόσφαιρο, αντιμετωπίζονται πολλά προβλήματα αποφασίστηκε να ιδρυθεί ένας Σύλλογος μέσα από τον οποίο, να αντιμετωπιστούν από κοινού τις ευρύτερες αγωνίες τους. Κοινή σκέψη ήταν ότι διαχρονικά προβλήματα όπως το κάπνισμα, τα ναρκωτικά, ο αλκοολισμός κ.α., άλλα και σύγχρονα της εποχής μας – εσωστρέφεια, κατάθλιψη, έλλειψη επικοινωνίας, κλειστοί χώροι, αποκοινωνικοποίηση κ.α. ότι αντιμετωπίζονται καλύτερα μέσω του Αθλητισμού και, κυρίως, του καλού και ελκυστικού Ποδοσφαίρου.

Η Καθοριστική Συνάντηση & Ιστορική Συμφωνία 
Το 2005 ο «ΚΕΝΤΑΥΡΟΣ» μετά από πρόσκληση των ανθρώπων του FAMILY SPORTS CLUB, αποφασίζει την μετεγκατάσταση της ακαδημίας του στο υπερσύγχρονο, για εκείνη την εποχή, πολυμορφικό αθλητικό κέντρο.

Οι άρτιες εγκαταστάσεις του Club, η λειτουργικότητα και η καλαισθησία του χώρου "δίνουν στέγη" στα φιλόδοξα οράματα της ακαδημίας. Ανοίγονται νέοι ορίζοντες, υψηλότεροι στόχοι και δίνονται νέες προοπτικές στην περαιτέρω ανάπτυξη του Συλλόγου.

Αναγνώριση του συλλόγου & Ίδρυση της Ανδρικής ομάδος 
Ο σύλλογος αναγνωρίστηκε το 2007 μετά από συγχώνευση με την "Προοδευτική 2007 Π.Σ." και δημιουργήθηκε το ανδρικό μας τμήμα, με σκοπό την προέκταση και προοπτική της ακαδημίας.

Πορεία της ανδρικής ομάδος 

Την σεζόν 2009-2010 ο σύλλογος κατακτώντας την 3η θέση και παίρνοντας θετικό αποτέλεσμα στον αγώνα κατάταξης, κατέκτησε την άνοδο στην Β' κατηγορία του τοπικού πρωταθλήματος .

Την σεζόν 2015-2016 ο σύλλογος κατέκτησε το πρωτάθλημα της Β' κατηγορίας και την άνοδο στην Α' κατηγορία

Την σεζόν 2018-2019 ο σύλλογος, μετά τον υποβιβασμό την προηγούμενη σεζόν, κατέκτησε για δεύτερη φορά το πρωτάθλημα της Β΄ Κατηγορίας και ξανά την άνοδο στην Α' κατηγορία.

*Η σεζόν 2019-2020 διακόπηκε μετά από 22 από τις 30 αγωνιστικές και έληξε ως εξής.

**Η σεζόν 2020-2021 διακόπηκε μετά από 8 αγωνιστικές και θεωρήθηκε ως μην γενόμενη.

Πηγές 

Ποδόσφαιρο
Αθλητισμός
Ποδόσφαιρο Κ-19
Ποδόσφαιρο Κ-18
Ποδόσφαιρο Κ-17
Ποδόσφαιρο Κ-16
Ελλάδα
Αθήνα
Βριλήσσια

__ΜΕΠΠ_
Αλβέρτος της Σαξονίας-Άλτενμπουργκ

Ο Αλβέρτος (γερμ. Albrecht, 14 Απριλίου 1843 - 22 Μαΐου 1902) από τον Οίκο των Βέττιν ήταν πρίγκιπας της Σαξονίας-Άλτενμπουργκ.

Βιογραφία
Ο Αλβέρτος Ερρίκος Ιωσήφ Κάρολος Βίκτωρ Γεώργιος Φρειδερίκος ήταν ο μόνος γιος του Εδουάρδου της Σαξονίας-Άλτενμπουργκ και της Λουίζας Καρολίνας, κόρης του Ερρίκου ΙΘ΄ Ρόις του Γράιτς.

Το 1902 απεβίωσε στο Ράμπλιν του Μεκλεμβούργου σε ηλικία 59 ετών.

Οικογένεια
Νυμφεύτηκε πρώτα το 1885 τη Μαρία των Χοεντσόλλερν, κόρη του Φρειδερίκου Καρόλου της Πρωσίας, και είχε τέκνα:
 Όλγα Ελισάβετ 1886-1955, παντρεύτηκε τον Καρλ Φρέντερικ φον Πύκλερ-Μπούργκχαους, κύριο του Γκρόντιτς, πολιτικό.
 Μαρία 1888-1947, παντρεύτηκε τον Ερρίκο ΛΕ΄ Ρόις του Κέστριτς.

Το 1888 απεβίωσε η Μαρία και το 1891 ο Αλβέρτος έκανε δεύτερο γάμο με την Ελένη, κόρη του Γεωργίου Αυγούστου του Μεκλεμβούργου-Στρέλιτς. Δεν απέκτησαν απογόνους.

Πηγές
 Lundy, Darryl. "The Peerage: Albrecht Heinrich Joseph Prinz von Sachsen-Altenburg". Retrieved 14 October 2010.

Αναφορές

Οίκος των Βέττιν
Αμερικανικός βουβαλοβάτραχος

Ο Αμερικανικός βουβαλοβάτραχος, Lithobates catesbeianus Shaw, 1802 είναι ένα είδος άνουρου αμφιβίου στην οικογένεια Ranidae, που απαντάται στο ανατολικό τμήμα της Βόρειας Αμερικής, ενώ έχει εισαχθεί σε πολυάριθμες περιοχές, εκτός της φυσικής του κατανομής, στη Βόρεια, Κεντρική και Νότια Αμερική, τη Δ. Ευρώπη και την Ασία. Σε μερικές περιοχές θεωρείται ως χωροκατακτητικό είδος. Ο κοασμός του θυμίζει το βρυχηθμό ταύρου, το οποίο δίνει στο ζώο την κοινή ονομασία του. Το λατινικό όνομα του είναι προς τιμήν του Βρετανού φυσιοδίφη Mark Catesby.

Εξάπλωση στη Ελλάδα 
Το είδος αυτό, έχει εισαχθεί στην Ελλάδα και σε άλλες χώρες της Ευρώπης και έχει προκαλέσει ανισορροπία στα οικοσυστήματα που εξαπλώθηκε, αφού λόγω μεγέθους υπερέχει των εντόπιων ειδών και δεν έχει φυσικούς εχθρούς. Στην Ελλάδα έχει εισαχθεί στην λίμνη Αγιάς, στο νομό Χανίων μετά από απόπειρα εκτροφής του είδους, όπου λόγω της παρουσίας του έχει σχεδόν εκλείψει από την περιοχή ο ενδημικός Κρητικός βάτραχος (Pelophylax cretensis).

Εξωτερικοί σύνδεσμοι

Παραπομπές 

Αμφίβια της Ελλάδας
Αμφίβια της Βόρειας Αμερικής
Άνουρα
Βερνάρδος Γ΄ της Σαξονίας-Μάινινγκεν

Ο Βερνάρδος Γ΄, γερμ. Bernhard III (1 Απριλίου 1851 - 16 Ιανουαρίου 1928) από τον Οίκο των Βέττιν ήταν δούκας της Σαξονίας-Μάινινγκεν (1914-18) και μετά τιτουλάριος δούκας της Σαξονίας-Μάινινγκεν (1918-28).

Βιογραφία
Ήταν ο πρωτότοκος γιος του Γεωργίου Β΄ δούκα της Σαξονίας-Μάινινγκεν και της Καρλόττας των Χοεντσόλερν, κόρης του Αλβέρτου πρίγκιπα της Πρωσίας.

Το 1928 απεβίωσε στο Μάινινγκεν σε ηλικία 77 ετών. Τον διαδέχθηκε ο νεότερος αδελφός του Ερνέστος.

Οικογένεια
Νυμφεύτηκε το 1878 την Καρλόττα της Πρωσίας, κόρη του Φρειδερίκου Γ΄ αυτοκράτορα της Γερμανίας και είχε τέκνα:
 Φεοντόρα 1879-1945, παντρεύτηκε τον Ερρίκο Λ΄ Ρόις, πρίγκιπα του Κέστριτς.

Πηγές
 "Biografie Bernhard III.(German)". Bayerische Staatsbibliothek. Retrieved 28 December 2016.

Οίκος των Βέττιν
Ερνέστος της Σαξονίας-Μάινινγκεν

Ο Ερνέστος, γερμ. Ernst (27 Σεπτεμβρίου 1859 - 29 Δεκεμβρίου 1941) από τον Οίκο των Βέττιν ήταν πρίγκιπας και τιτουλάριος δούκας της Σαξονίας-Μάινινγκεν.

Βιογραφία
Ήταν ο δευτερότοκος γιος του Γεωργίου Β΄ δούκα της Σαξονίας-Μάινινγκεν και της Φεοντόρας, κόρης του Ερνέστου Α΄ πρίγκιπα του Χόενλοε-Λάνγκενμπουργκ.

Το 1941 απεβίωσε στο κάστρο Άλτενσταϊν, στο Άιζεναχ της Θουριγγίας σε ηλικία 82 ετών. Επειδή έκανε μοργανατικό γάμο, δεν τον διαδέχθηκε ο γιος του, αλλά ο ανιψιός του Γεώργιος Γ΄.

Οικογένεια
Νυμφεύτηκε το 1892 την Αικατερίνη Γιένσεν, κόρη του ποιητή Βίλχελμ Γιένσεν. Ο γάμος ήταν μοργανατικός και δόθηκε στην σύζυγό του και στους απογόνους τους ο τίτλος του βαρόνου/βαρόνης φον Ζάαλφελντ. Είχαν τέκνα:
 Γεώργιος-Γουλιέλμος 1893-1916, απεβίωσε 23 ετών σε μάχη.
 Ελισάβετ-Ελένη 1895-1934, παντρεύτηκε τον Γιόχανν Ντούκεν.
 Ερνέστος-Φρειδερίκος 1896-1915, απεβίωσε 19 ετών σε μάχη.
 Ράλφ-Έριχ 1900-1947, βαρόνος φον Ζάαλφελντ.
 Σβεν-Ερρίκος γενν. 1903, βαρόνος φον Ζάαλφελντ.
 Έντσιο-Ερρίκος 1908-1941, βαρόνος φον Ζάαλφελντ.

Οι τρεις τελευταίοι γιοί του Ερνέστου έχουν απογόνους.

Πηγές
 "Ill Fortune of Half Royal Sons", The Washington Post, 20 April 1908

Οίκος των Βέττιν
Αρχαιολογικό Μουσείο Μαραθώνα

Το Αρχαιολογικό Μουσείο Μαραθώνα είναι αρχαιολογικό μουσείο στον Μαραθώνα της Αττικής. Εγκαινιάστηκε το 1975. Αναπτύσσεται σε 5 αίθουσες και ένα στεγασμένο αίθριο.

Εκθέματα 

Στεγάζει ευρήματα από τη Μάχη του Μαραθώνα αλλά και ευρήματα άλλου είδους από την ευρύτερη περιοχή, καθώς επίσης και από το Ιερό των Αιγυπτίων Θεών της Μπρεξίζας, τα ερείπεια του οποίου βρίσκονται στα παράλια της Νέας Μάκρης.  Το μουσείο περιλαμβάνει επίσης το προστατευμένο με στέγαστρο νεκροταφείο τύμβων της Μέσης Εποχής του Χαλκού (2000-1600 π.Χ.) και τον λεγόμενο τύμβο των Πλαταιέων του 5ου αι. π.Χ.

Αίθουσα 1
Η  αίθουσα αυτή διακρίνεται από τα  ευρήματα που προέρχονται από το Σπήλαιο του Πάνος  που χρονολογούνται μεταξύ (5300 – 3200 π.Χ.)  και νεότερα . 
Στη κλασική εποχή το σπήλαιο ήταν χώρος λατρείας προς τον θεό  Πανό διότι σύμφωνα με τον Ηρόδοτο προστάτεψε τους Αθηναίους στη μάχη του Μαραθώνα  το (490 π.Χ.).

Αίθουσα 2
Στην  αίθουσα αυτή παρουσιάζονται προϊστορικά  ευρήματα που προέρχονται από το νεκροταφείο στο Τσέπι  και τον οικισμό  Μπόριζα:  αντικείμενα πήλινα , ειδώλια, σκευή, λίθινα εργαλεία, αγγεία .

Αίθουσα 3
Στην αίθουσα 3 στεγάζονται ευρήματα της γεωμετρικής περιόδου, της αρχαϊκής, της κλασικής που προέρχονται από την Τετράπολη Μαραθώνος ( δηλαδή η πόλη του Μαραθώνα, η Τρικόρινθος, η Προβάλινθος και η Οινόη).  Τα αντικείμενα που βρεθήκαν είναι πήλινα αγγεία,  κύπελλα, πυξίδες  μέχρι και αγγεία με μυθολογικές παραστάσεις της κλασικής εποχής.

Αίθουσα 4 
Η Αίθουσα  αυτή  είναι αφιερωμένη  στον Ηρώδη  Αττικό ( ο οποίος καταγόταν από το Μαραθώνα)  και στην εποχή του. Παρουσιάζονται αγάλματα της συζύγου του  και του ιδίου  μαζί με άλλα σημαντικά ευρήματα των ρωμαϊκών-υστερορωμαϊκώνχρόνων.

Αίθουσα 5
Η αίθουσα αυτή φιλοξενεί  το ρωμαϊκό Ιερό των Αιγυπτίων θεών, ιδρυτής  ήταν  ο Ηρώδης ο Αττικός (2ος αι. μ.Χ).  Παρουσιάζονται επίσης  πολλά αγάλματα  αιγυπτιακών θεοτήτων.

Αίθουσα Τροπαίου
Η Αίθουσα  αυτή  περιλαμβάνει μέρος της τιμητικής στήλης για τη νίκη στη μάχη του Μαραθώνα κατά των Περσών.  Υπάρχουν και άλλες σημαντικές ανασκαφές.

Έκθεση Φωτογραφιών

Εξωτερικοί σύνδεσμοι

Δείτε Επίσης 
Τύμβοι του Μαραθώνα
Μάχη του Μαραθώνα

Αναφορές 

Μαραθώνα
Μαραθώνας
Φρειδερίκος της Σαξονίας-Μάινινγκεν

Ο Φρειδερίκος, γερμ. Friedrich (12 Οκτωβρίου 1861 - 23 Αυγούστου 1914) από τον Οίκο των Βέττιν ήταν πρίγκιπας της Σαξονίας-Μάινινγκεν.

Βιογραφία
Ήταν ο τρίτος γιος του Γεωργίου Β΄ δούκα της Σαξονίας-Μάινινγκεν και της Φεοντόρας, κόρης του Ερνέστου Α΄ πρίγκιπα του Χόενλοε-Λάνγκενμπουργκ.

Το 1914 απεβίωσε στο κάστρο Ταρσιέν του Βαλκούρ, που βρίσκεται στο Ναμύρ του Βελγίου. Ο γιος του Γεώργιος Γ΄ έγινε τιτουλάριος δούκας της Σαξονίας-Μάινινγκεν.

Οικογένεια
Νυμφεύτηκε το 1889 την Αδελαΐδα, κόρη του Ερνέστου κόμη του Λίππε-Μπήστερφελτ και είχε τέκνα:
 Φεοντόρα 1890-1972, παντρεύτηκε τον Γουλιέλμο-Ερνέστο των Βέττιν μεγάλο δούκα της Σαξονίας-Βαϊμάρης-Άιζεναχ.
 Αδελαΐδα 1891-1971, παντρεύτηκε τον Αδαλβέρτο πρίγκιπα της Πρωσίας.
 Γεώργιος Γ΄ 1892-1946, τιτουλάριος δούκας της Σαξονίας-Μάινινγκεν.
 Ερνέστος 1895-1914, απεβίωσε 19 ετών στη μάχη.
 Λουίζα 1899-1945, παντρεύτηκε τον Γκετς βαρόνο φον Βάνγκενχαϊμ.
 Βερνάρδος Δ΄ 1901-1984, τιτουλάριος δούκας της Σαξονίας-Μάινινγκεν.

Πηγές
 Almanach de Gotha, Gotha 1931

Παραπομπές 

Οίκος των Βέττιν
Ηλίας Γυφτόπουλος

Ο Ηλίας Παναγιώτης Γυφτόπουλος (4 Ιουλίου 1927 - 23 Ιουνίου 2012) ήταν Ελληνοαμερικανός μηχανικός που συνείσφερε στη Θερμοδυναμική τόσο στη γενική της σύνθεση όσο και στα κβαντικά θεμέλιά της. 

Ο Γυφτόπουλος αποφοίτησε από τη Μηχανολογική και Ηλεκτρολογική Μηχανική το 1953 στο Εθνικό Μετσόβιο Πολυτεχνείο και έγινε Διδάκτωρ Ηλεκτρολόγων Μηχανικών στο Τεχνολογικό Ινστιτούτο Μασαχουσέτης το 1958. Στο τελευταίο ξεκίνησε ως δάσκαλος στον τομέα της ασφάλειας και του ελέγχου πυρηνικών αντιδραστήρων. Αφού γνώριζε τον καθηγητή Γιώργο Ν. Χατζόπουλο και το έργο του καθώς και το έργο του καθηγητή Joseph H. Keenan , τα ενδιαφέροντά του κινήθηκαν προς τη Θερμοδυναμική, σε μια προσπάθεια να δώσουν μια συνεπή και αυστηρή έκθεση, απαλλαγμένη από τις λογικές ατέλειες και τους περιορισμούς που συσχετίζονταν συνήθως με αυτή: το αποτέλεσμα ήταν μια μη στατιστική θεωρία, εφαρμόσιμη τόσο στα μακροσκοπικά όσο και στα μικροσκοπικά συστήματα, τόσο σε ισορροπία όσο και σε μη ισορροπία . Η έρευνά του κατέληξε στην προσπάθεια να δοθεί μια κβαντική βάση στη Θερμοδυναμική με μια φυσική θεωρία ενοποίησης της Μηχανικής και της Θερμοδυναμικής.

Έργα

Αναφορές 

Γυφτόπουλος
Γυφτόπουλος
Γυφτόπουλος
Γυφτόπουλος
Νάμπι Τατζίμα

Η Νάμπι Τατζίμα (ιαπωνικά: 田島 ナビ, 4 Αυγούστου 1900-21 Απριλίου 2018) ήταν  υπεραιωνόβια από την Ιαπωνία. Σε ηλικία 117 ετών ήταν (ως τον θάνατό της, τον Απρίλιο του 2018) ο γηραιότερος επιβεβαιωμένος εν ζωή άνθρωπος και ο τελευταίος εν ζωή άνθρωπος που γεννήθηκε τον 19ο αιώνα. Ήταν επίσης ο γηραιότερος επαληθευμένος άνθρωπος στην Ιαπωνία και την Ασία.

Βιογραφία
Η Τατζίμα γεννήθηκε στο Αράκι, μια περιοχή που ήταν τότε γνωστή ως Χωριό Γουάν, στο δυτικότερο μέρος του νησιού Κικατζίμα. Από το Φεβρουάριο του 2002, κατοικεί σε ένα γηροκομείο που ονομάζεται "Κικάιεν" (喜 界 園) στο Κικάι του νομού Καγκοσίμα.

Ο σύζυγός της, Τομινίσι Τατζίμα (田島 富 二 子), πέθανε το 1991 σε ηλικία 95 ετών σύμφωνα με ορισμένες πηγές ή ενδεχομένως το 1992 ή το 1993 σύμφωνα με άλλες. Έχει εννέα παιδιά (επτά γιοι και δύο κόρες). Τον Σεπτέμβριο του 2011, η Τατζίμα είχε 28 εγγόνια, 56 δισέγγονα και 35 τρισέγγονα. Τον Σεπτέμβριο του 2015, είχε πάνω από 140 απογόνους, συμπεριλαμβανομένων των τρισέγγονων. Τον Σεπτέμβριο του 2017 είχε περίπου 160 απογόνους.

Η Τατζίμα έγινε το γηραιότερο εν ζωή άτομο στην Ιαπωνία στις 27 Σεπτεμβρίου 2015, μετά το θάνατο μιας 115χρονης ανώνυμης γυναίκας που ζούσε στο Τόκιο. Στις 15 Σεπτεμβρίου 2017, μετά το θάνατο της 117χρονης Τζαμαϊκανής Βάιολετ Μπράουν, η Τατζίμα έγινε το γηραιότερο εν ζωή άτομο στον κόσμο και το τελευταίο εν ζωή άτομο που γεννήθηκε τον 19ο αιώνα.

Δείτε επίσης
Γηραιότερα εν ζωή πρόσωπα στον κόσμο

Παραπομπές 

Υπεραιωνόβιοι
Βερνάρδος της Σαξονίας-Μάινινγκεν

Ο Βερνάρδος (γερμ.: Bernhard, Prinz von Sachsen-Meiningen, 30 Ιουνίου 1901 – 4 Οκτωβρίου 1984) από τον Οίκο των Βέττιν ήταν πρίγκιπας και τιτουλάριος δούκας της Σαξονίας-Μάινινγκεν. Έγινε ο επικεφαλής του κλάδου των Βέττιν-Σαξονίας-Μάινινγκεν.

Βιογραφία
Ήταν ο δευτερότοκος γιος του Φρειδερίκου πρίγκιπα της Σαξονίας-Μάινινγκεν και της Αδελαΐδας, κόρης του Ερνέστου Β΄ κόμη του Λίππε-Μπήστερφελτ.

Το 1984 απεβίωσε στα Λουτρά (Μπατ) Κρότσινγκεν του Μπάντεν, σε ηλικία 83 ετών.

Οικογένεια
Νυμφεύθηκε το 1931 τη Μαργκότ Γκρέσλερ, κόρη εμπόρου από το Μπρέσλαου. Ο γάμος ήταν μοργανατικός και έτσι δεν είχαν δικαίωμα διαδοχής τα τέκνα τους:
 Φεοντόρα γενν. 1932, παντρεύτηκε τον Μπούρκαρτ Κίππενμπερκ.
 Φρειδερίκος-Ερνέστος 1935-2004, νυμφεύτηκε πρώτα την Έρενγκαρτ φον Μάσσοβ και έπειτα τη Βεατρίκη των Βέττιν, κόρη του Φρειδερίκου-Ιωσία πρίγκιπα της Σαξονίας-Κόμπουργκ & Γκότα. Είχαν τέκνα:
 Μαρία-Αλεξάνδρα γενν. 1978, παντρεύτηκε τον Μπέννο Μπέατ Κρίστιαν Βήντμερ.
 Φρειδερίκος-Κωνσταντίνος γενν. 1980, νυμφεύτηκε τη Σοφία Λούπους και έχει γιο:
 Μιχαήλ γενν. 2015.

Το 1947 διαζεύχθηκε και το 1948 ο Βερνάρδος έκανε δεύτερο γάμο με τη Βέρα Σέφφερ βαρόνη φον Μπέρνσταϊν και είχε τέκνα:
 Ελεονόρα-Αδελαΐδα γενν. 1950, παντρεύτηκε τον Πέτρο-Έρικ Ρόσντεν.
 Κορράδος γενν. 1952, πρίγκιπας και τιτουλάριος δούκας της Σαξονίας-Μάινινγκεν.
 Άλμουτα γενν. 1959, παντρεύτηκε τον Έμπερχαρτ φον Μπράουνσβαϊγκ.

Πηγές
  "AUSTRIANS RETAKE PRINGE WHO FLED; Bernhard of Saxe-Meiningen, Nazi, Is Captured Trying to Re-enter His Castle". NYTimes. 1 January 1934. Retrieved 23 October 2009.

Οίκος των Βέττιν
Κάρολος της Φλάνδρας

Ο Κάρολος, γαλλ. Charles (10 Οκτωβρίου 1903 - 1 Ιουνίου 1983) από τον Οίκο των Βέττιν ήταν κόμης της Φλάνδρας και αντιβασιλιάς του Βελγίου (1944-60).

Βιογραφία
Ήταν ο δευτερότοκος γιος του Αλβέρτου Α΄ του Βελγίου και της Ελισάβετ των Βίττελσμπαχ, κόρης του Καρόλου-Θεοδώρου δούκα στη Βαυαρία.

Το 1983 απεβίωσε στο Ράβερσαϊντε του Βελγίου σε ηλικία 80 ετών.

Οικογένεια
Θεωρείται ότι νυμφεύτηκε το  1977 τη Λουίζα-Μαρία-Ζακελίν, κόρη του Αλβέρτου Πέυρεμπρουν. Ο γάμος δεν αναφέρεται σε αρχεία ενορίας, αλλά αναφέρεται ως ιδιωτική ευλογία. Το "Αλμανάκ των Γκότα" τον αναφέρει ως συζύγους.

Πρόγονοι

Πηγές
 L'Allemagne Dynastique, volume VII, p. 385

Παραπομπές 

Οίκος της Σαξονίας-Κόμπουργκ & Γκότα
Αλέξανδρος του Βελγίου

Ο Αλέξανδρος, γαλλ. Alexandre (18 Ιουλίου 1942 - 29 Νοεμβρίου 2009) από τον Οίκο της Σαξονίας-Κόμπουργκ & Γκότα ήταν πρίγκιπας του Βελγίου.

Βιογραφία
Ήταν ο τρίτος γιος του Λεοπόλδου Γ΄ του Βελγίου και της Μαίρης-Λίλιαν Μπελ πριγκίπισσας του Ρετύ, κόρη του Ανρί Μπελ (Baels), εφοπλιστή από την Οστάνδη.

Οικογένεια
Νυμφεύτηκε το 1991 τη Λέα Ίνγκα Ντόρα Βόλμαν, κόρη του Σίγκισμουνντ Βόλμαν, εμπόρου στις Βρυξέλλες από τη Βαρσοβία· δεν απέκτησαν απογόνους.

Πηγές
 Velde, François. "The Belgian Succession". Heraldica.org. Retrieved 2008-05-06.

Παραπομπές 

Οίκος της Σαξονίας-Κόμπουργκ & Γκότα
Λουδοβίκος Γκαστόν της Σαξονίας-Κόμπουργκ & Γκότα

Ο Λουδοβίκος Γκαστόν (γερμ. Ludwig Gaston, 15 Σεπτεμβρίου 1870 - 23 Ιανουαρίου 1942) από τον Οίκο της Σαξονίας-Κόμπουργκ & Γκότα ήταν πρίγκιπας της Σαξονίας-Κόμπουργκ & Γκότα.

Βιογραφία
Ο Λουδοβίκος Γκαστόν Κλήμης Μαρία Μιχαήλ Γαβριήλ Ραφαήλ Γκοντζάγκα ήταν ο τέταρτος γιος του Λουδοβίκου Αυγούστου πρίγκιπα της Σαξονίας-Κόμπουργκ & Γκότα και της Λεοπολδίνης των Μπραγκάνσα, κόρης του Πέτρου Β΄ της Βραζιλίας.

Το 1942 απεβίωσε στο Ίννσμπρουκ (τώρα στην Αυστρία) σε ηλικία 72 ετών.

Οικογένεια
Νυμφεύτηκε το 1900 τη Ματθίλδη των Βίττελσμπαχ, κόρη του Λουδοβίκου Γ΄ της Βαυαρίας, και είχε τέκνα:
 Αντώνιος (1901 - 1970), Πρίγκιπας της Σαξονίας-Κόμπουργκ & Γκότα.
 Μαρία Ιμμακουλάτα (1904 - 1940).

Το 1906 η Ματίλντα απεβίωσε και ο Λουδοβίκος Γκαστόν έκανε δεύτερο γάμο με την Άννα του Τράουττμανσντορφφ-Βάινσμπερκ και είχε τέκνα:
 Ιωσηφίνα (1911 - 1997), παντρεύτηκε τον Ρίχαρντ, Κύριο φον Μπάραττα-Ντράγκονο.

Πηγές
 Die Woche (in German) (20). 19 May 1900. pp. 848, 850

Οίκος της Σαξονίας-Κόμπουργκ & Γκότα